แนะวิธีการป้องกันอัตรายจากไฟฟ้าและโรคโควิด-19 ร่วมสืบสานประเพณีสงกรานต์ได้อย่างปลอดภัย
นายจุมภฎ หิมะเจริญ ผู้อำนวยการฝ่ายสื่อสารองค์กร MEA หรือการไฟฟ้านครหลวง กล่าวว่า ในช่วงเทศกาลสงกรานต์ เป็นช่วงที่มีวันหยุดยาวต่อเนื่องหลายวัน  แนะนำควรตรวจสอบสายไฟ ปลั๊กไฟและอุปกรณ์ไฟฟ้า หากพบว่าชำรุดต้องซ่อมแซมทันที ดูแลสภาพแวดล้อมรอบบ้านที่มีความเสี่ยงไม่ปลอดภัยโดยเฉพาะบริเวณต้นไม้รกทึบ ควรตัดแต่งกิ่งไม้ไม่ให้พาดเกี่ยวสายไฟ เพราะอาจทำให้เกิดไฟฟ้าดับและเกิดความเสียหายต่อระบบไฟฟ้าภายในบ้านได้ หากต้องเดินทางออกจากบ้านควรปิดสวิตช์ไฟ ถอดปลั๊กเครื่องใช้ไฟฟ้าที่ไม่ได้ใช้งานทุกครั้ง เพื่อป้องกันไฟฟ้าลัดวงจรและอัคคีภัยปัจจุบันสถานการณ์การระบาดของโรคโควิด -19 ได้แพร่กระจายเป็นวงกว้างอย่างรวดเร็ว MEA มีความห่วงใยประชาชน ขอให้ปฏิบัติตามมาตรการควบคุมและมาตรการป้องกัน ศบค. อย่างเคร่งครัด ตลอดจนฉีดวัคซีน เพิ่มภูมิต้านทาน เมื่อกลับถึงบ้านแล้ว ใช้มาตรการ Family bubble and seal รดน้ำขอพร รับประทานอาหาร ฉลองกันในครอบครัว หลีกเลี่ยงการออกไปสังสรรค์นอกบ้าน งดการเล่นสาดน้ำ ประแป้ง แต่ยังสามารถจัดกิจกรรมตามขนมธรรมเนียมประเพณี ตลอดจนงดดื่มของมึนเมาในระหว่างการเดินทาง เพราะอาจก่อให้เกิดอุบัติเหตุ ทั้งนี้ เพื่อเป็นการป้องกันการแพร่ระบาดเชื้อโควิด -19 MEA ขอแนะนำให้ผู้ใช้ไฟฟ้าชำระค่าไฟฟ้า หรือใช้บริการช่องทางออนไลน์ สะดวกสบาย ไม่ต้องเดินทาง ได้ตลอด 24 ชั่วโมง